text: Far gemte hash og kokain i børnehave
  06 marts 2019 kl. 07.10
  En 40-årig mand er blevet idømt et år og ni måneders ubetinget fængsel for besiddelse af hash, kokain og amfetamin.
  En 40-årig mand blev tirsdag ved Retten i Kolding idømt et år og ni måneders ubetinget fængsel for besiddelse af samlet cirka 6,5 kilo hash, cirka 80 gram kokain og 33 gram amfetamin, oplyser Sydøstjyllands Politi i en pressemeddelelse.
  Det var et sultent barn, som førte pædagogerne på sporet af hashen, da en pædagog i november ville hente en madkasse i gardaroben i Marienlundsskolens Børnehave i Kolding, og gjorde den ansatte det foruroligende fund.
  Sådan forklarer anklager Bjørn Dahl Larsen, som mødte ved Retten i Kolding til Ritzau, hvor den 40-årige far har tilstået hændelsesforløbet. 
  Manden blev anmeldt til politiet af børnehaven, og politiet tog strakt til børnehaven, hvor den nu dømte 40-årige mand var til et møde. Ved visitationen af ham blev den 40-årige også fundet i besiddelse af kokain.
  Politiet valgte herefter også at ransage mandens bopæl og arbejdsplads, hvor de fandt yderligere hash og amfetamin.
  Sagen er blevet behandlet som en ren tilståelsessag, da den 40-årige erkendte at have været i besiddelse af stofferne med salg for øje.
  Den 40-årige blev straks efter dommen i går kørt til afsoning.
  